text: · يقلى البصل بالسمنة حتى يطرى ثم تضاف اللحمة و تتبل بالبهار ( من دون الملح ) و تقلب على نار متوسطة حتى تنضج و يجف كل مرقها .
text: #000005
text: · يضاف الفول المفروط و يقلب على النار لمدة 5 – 10 دقائق ثم يغمر بالمرق أو الماء و يترك حتى ينضج .
text: #000006
text: · عندما يقارب الفول من النضج تضاف الكزبرة الخضراء و الملح و يترك لمدة عشر دقائق حتى يكمل النضج .
text: #000007
text: · تقدم المفركة مع الرز المفلفل و بجانبها اللبن أو المخلات المشكلة و السلطة الحامضة .
text: #000008
text: يسلم إيديكي الحلوين يارب ..
text: #000011
text: وكتير عجبتني فكرة الأمثال مع كل طبخة .. :p
text: #000013
text: بس منوشة روحي بدي اقلك انو الصورة اللي بالصفحة الرئيسية لهالأكلة عم تدل على شوربة العدس بالبرغل بقى مشان تصلحي الخطأ
text: #000014
text: اختي منى ما بينفع يكون الفول مطبوخ بالبخار من قبل مو هيك لان نحنا منطبخو بالبخار و بعدين منفرزه قصدي لازم الفول يكون ني او لا
text: #000018
text: بينفع تحضريها , بس هي اكلة طيابتها تازة و هلا وقت الفول , شو رايك تجربيها تازة بالاول :zzz
text: #000022
text: يسلم دياتك يارب على هل الاكلة انا بحب الفول كتير كتير وفرحت كتير لما شفت الاكلة ان شاءالله رح جربها باسرع وقت بس ليجبلي زوجي الفول لانو ما عندي فول :cry بس في سؤال هلا لما منضيف المي للفول ومنتركووووو لحتى يستوي بتكون المي نشفت ولا لازم يكون فيو مرقة لانو بالصورة مبين انو ناشف بس بدك الصدق منظرووووو بشهي كتير كتير :grin وانا حابة :roll من بعدك اذنك اشارك باكلة بس ما عم بعرف كيف ابعتلك ياها والصورة كمان كيف بدي حطي هاد طبعا اذا ما عندك مانع :grin
text: #000023
text: المرقة على كيفك وبالمرقة بالصورة مو واضحة كتير ,هولازم يكون فيه مرقة متل الفاصوليا و البامة و هيك
text: #000025
text: كتير بحبها ماما كانت تعملها ووقت يزيد لتاني يوم تفقس فوقها بيضتين وكان بابا كتير يحبها :p
  بس بدي قلك لوتنزليلنا الفول المقلى الشامي تبع الكزبرة الخضرالا..يالله شو بحبه
text: #000028
text: صح هي الوصفة بس انا اللي بعرفها نفسها تمام بس بدون سلق بس كزبرة وتوم وزيت ...بس فكرة الملح فوق الفول هي سبب تغيير لونه فكرة جديدة علي يسلمو ايديكي
text: #000031
text: هلأ صحيح المثل اللي بقول يا حيف عاللحمة بالفول ؟؟ :roll
text: #000033
text: أنا بحب أكلة رز بفول ، بحسها متل الرز ببازيلا وكمان تغيير شكل .. المشكلة اهلنا ما عودونا ناكل الفول غير مدمس يا بحمض يا بطحينة ..
text: #000034
text: بس أنا من النوع اللي بحب كلشي جديد وطيب متل هالأكلات ..
text: #000035
text: يسلم منوشة على وصفات الفول وعم نستنى سلطة الفول لاهل حلب ، مع اني مو سمعانة فيها من قبل ..يمكن هي لأهل حلب المعتقين
text: #000036
text: هادا مو مثل هادا بينادوا فيه البياعيين على الفول و انااا ااكد ان هل البياعيين عندهم نسوان ما بتعرف تطبخ :grin
text: #000037
text: ماما الله يخليها كانت تطبخ الفول اشكال و الوان و مو بس فول مدمس , و ان شاء الله تطبخي شي وصفة و تعجبك
text: #000038